165 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 10 

11 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορισμός Διευθυντή Ινστιτούτου Αμυντικών Αναλύσε¬ 
ων του ΥΠΕΘΑ. 1 

Καθορισμός συμπληρωματικών μέτρων για την εφαρ¬ 
μογή του Καν(Ε.Ο.Κ,) 2092/91του Συμβουλίου «πε¬ 
ρί του βιολογικού τρόπου παραγωγής γεωργικών 
προϊόντων και των σχετικών ενδείξεων στα γεωργι¬ 
κά προϊόντα και στα είδη διατροφής ως έχει τροπο¬ 


ποιηθεί και ισχύει. 2 

Συγκρότηση Ομάδας Εργασίας για τη μελέτη και εισή¬ 
γηση τροποποιήσεων της διοικητικής νομοθεσίας 
με σκοπό την επιτάχυνση της απονομής της διοικη¬ 
τικής δικαιοσύνης. 3 

Συγκρότηση Ομάδας Εργασίας για τη μελέτη σύστα¬ 
σης νέων Πολιτικών ή Διοικητικών Εφετείων ή Πρω¬ 
τοδικείων. 4 

Υπερωριακή απασχόληση των υπαλλήλων του Τμήμα¬ 
τος Οικονομικής Υπηρεσίας της Νομαρχιακής Αυ¬ 
τοδιοίκησης Σάμου για το έτος 2001. 5 


ΑΠΟΦΑΣΕΙ Σ 

Αριθ.Φ. 470/1/4/Σ2 (1) 

Διορισμός Διευθυντή Ινστιτούτου Αμυντικών Αναλύσεων 
του ΥΠΕΘΑ. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη τις διατάξεις άρθρου 3 παρ. 1 και 2 του 
Π.Δ. 320/96 «Ινστιτούτο Αμυντικών Αναλύσεων του 
Υπουργείου Εθνικής Άμυνας» (Φ.Ε.Κ. Α' 217) και την υπ’ 
αριθ. Φ.470/209/61690 απόφαση του Υπουργού Εθνικής 
Άμυνας (ΕτΚ Β' 1081/5.12.97) αποφασίζουμε: 

1. Ανανεώνουμε το διορισμό του Ιωάννη Δρόσου του 
Ζαχαρία, Διευθυντή του Ινστιτούτου Αμυντικών Αναλύσε¬ 
ων του Υπουργείου Εθνικής Άμυνας για ένα (1) περαιτέ¬ 
ρω έτος. 

2. Η θέση αυτή δεν συνεπάγεται μισθό ή άλλη αμοιβή, 
παρά μόνοντην καταβολή αποζημίωσης για τη συμμετοχή 
του Διευθυντή στις συνεδριάσεις του Επιστημονικού Συμ¬ 
βουλίου του Ινστιτούτου και λειτουργικών δαπανών, κατ’ 
άρθρο 4 παρ. 5του ανωτέρω Προεδρικού Διατάγματος. 


3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 5 Δεκεμβρίου 2000 

Ο ΥΠΟΥΡΓΟΣ 

ΑΠ. ΑΘ. ΤΣΟΧΑΤΖΟΠΟΥΛΟΣ 

Αριθ.332221 (2) 

Καθορισμός συμπληρωματικών μέτρων για την εφαρμο¬ 
γή του Καν (Ε.Ο.Κ.) 2092/91του Συμβουλίου «περίτου 
βιολογικού τρόπου παραγωγής γεωργικών προϊόντων 
καιτων σχετικών ενδείξεων στα γεωργικά προϊόντα και 
στα είδη διατροφής ως έχει τροποποιηθεί και ισχύει. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπ’ όψη: 

1. Τις διατάξεις: 

α. Του άρθρου 1 παρ. 1, 2 και 3 του Ν. 1338/83 (Α’ 34), 
«Εφαρμογή του Κοινοτικού Δικαίου» όπως τροποποιήθη¬ 
κε με το αρθρ. 6 του Ν. 1440/84 (Α’ 70). «Συμμετοχή της 
Ελλάδος στο κεφάλαιο, στα αποθεματικά και στις προ¬ 
βλέψεις της Ευρωπαϊκής Κοινότητας Άνθρακος καιΧάλυ- 
βος και του Οργανισμού Εφοδιασμού ΕΥΡΑΤΟΜ και του 
Άρθρου 65 του Ν. 1892/1990 (Α’ 101). 

β. Του άρθρου 22 παρ. 3 του Ν. 992/79 (Α’ 280). «Περί 
Οργανώσεως των διοικητικών υπηρεσιών για την εφαρ¬ 
μογή της Συνθήκης Προσχώρησης της Ελλάδος στις Ευ¬ 
ρωπαϊκές Κοινότητες και ρύθμισης συναφών θεσμικών 
και οργανωτικών θεμάτων». 

γ. Του άρθρου 29 Ατού Ν. 1558/85 (Α’ 134), όπως αυτό 
προστέθηκε με το άρθρο 27 του Ν. 2081/92 (Α’ 154) και 
αντικαταστάθηκε από το άρθρο 1 παρ. 2 α του Ν. 2469/ 
1997 (Α' 38) και το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρους 
του κρατικού προϋπολογισμού. 

δ. Του Ν. 2637/98 (Α’ 200) Κεφ. Γ. «Σύσταση Οργανι¬ 
σμού Πιστοποίησης Λογαριασμών, Οργανισμού Πληρω¬ 
μών και Ελέγχου Κοινοτικών Ενισχύσεων Προσανατολι¬ 
σμού και Εγγυήσεων, Οργανισμού Πιστοποίησης και Επί¬ 
βλεψης Γεωργικών Προϊόντων, Γενικών Δ/νσεων και 
θέσεων Προσωπικού στο Υπουργείο Γεωργίας και «Εται¬ 
ρίας Αξιοποίησης Αγροτικής Γής» ΑΕ και άλλες διατάξεις. 

2. Τον Κανονισμό (ΕΟΚ) αριθμ. 2092/91 του Συμβουλίου 

της 24ης Ιουνίου 1991, (Ι_ 198) όπως τροποποιήθηκε και 
ισχύει και όπως συμπληρώθηκε με τον Καν. (ΕΚ) αριθμ. 
1804/1999 του Συμβουλίου της 19ης Ιουλίου 1999 (1222) 

3. Την ανάγκη αναμόρφωσης του συστήματος ελέγχου 
του βιολογικού τρόπου παραγωγής για τα προϊόντα φυτι¬ 
κής προέλευσης και την ανάγκη επέκτασής του και στα 
προϊόντα ζωικής προέλευσης, αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι η θέσπιση συ¬ 
μπληρωματικών μέτρων για την εφαρμογή των διατάξεων 
του Καν(Ε.Ο.Κ,) 2092/91 του Συμβουλίου , όπως αυτός 
τροποποιήθηκε και ισχύει και όπως συμπληρώθηκε μετον 
Καν(Ε.Ε.) 1804/99 του Συμβουλίου για την ζωική παραγω¬ 
γή και που στα επόμενα άρθρα της παρούσας απόφασης 
θα αναφέρεται ως ο «Κανονισμός». 

ΣΥΣΤΗΜΑ ΕΛΕΓΧΟΥ 

Άρθρο 2 

Πεδίο εφαρμογής 

Υπό το παρόν σύστημα ελέγχου τίθενται υποχρεωτικά 
όλοι οι επιχειρηματίες, όπως αυτοί ορίζονται στο άρθρο 4 
παρ. 5 του «Κανονισμού». 

Άρθρο 3 
Γνωστοποίηση 

1. Οι επιχειρηματίες γνωστοποιούν την δραστηριότητά 
τους όσον αφορά τον βιολογικό τρόπο παραγωγής στη 
Δ/νση Αγροτικής Ανάπτυξης της Νομαρχιακής Αυτοδιοί¬ 
κησης στην περιφέρεια της οποίας βρίσκεται η έδρα της 
εκμετάλλευσης ή της επιχείρησής τους. 

Η γνωστοποίηση υποβάλλεται εντός 10 ημερών από την 
υπαγωγή της επιχείρησής τους στο σύστημα ελέγχου του 
άρθρου 4 της παρούσας απόφασης. 

2. Η γνωστοποίηση υποβάλλεται σε έντυπο ο τύπος του 
οποίου εκπονείται από τον Οργανισμό Πιστοποίησης και 
Επίβλεψης Γεωργικών Προϊόντων (ΟΠΕΓΕΠ), και διατίθε¬ 
ται στις Δ/νσεις Αγροτικής Ανάπτυξης των Νομ/κών 
Αυτ/σεων. Το έντυπο περιλαμβάνει τουλάχιστον τα στοι¬ 
χεία που αναφέρονται στο παράρτημα IV του «Κανονι¬ 
σμού» και συνοδεύεται από σκαρίφηματωνχώρωντης εκ¬ 
μετάλλευσης ή επιχείρησης. 

3. Οι Δ/νσεις Αγροτικής Ανάπτυξης των Νομ/κών 
Αυτ/σεων υποχρεούνται να αποστέλλουν αντίγραφα των 
γνωστοποιήσεων στον ΟΠΕΓΕΠ, εντός 10 ημερών από 
την υποβολή τους. 

Άρθρο 4 
Περιεχόμενο 

Το σύστημα ελέγχου περιλαμβάνει την εφαρμογή των 
μέτρων ελέγχου και προφύλαξης που προβλέπονται στο 
παράρτημα III του «Κανονισμού» όπως αυτό τροποποιή¬ 
θηκε και ισχύει καθώς και τα μέτρα ελέγχου που θεσπίζο¬ 
νται με την παρούσα απόφαση. 

Άρθρο 5 
Αρμόδιες αρχές 

1. Το Υπουργείο Γεωργίας ασκεί την εποπτεία του συ¬ 
στήματος ελέγχου στοσύνολότου. Γ ια την εφαρμογή των 
διατάξεων του άρθρου 15 «του Κανονισμού» αρμόδιες εί¬ 


ναι οι υπηρεσίες του Υπουργείου Γεωργίας που συμμετέ¬ 
χουν και στην επιτροπή του άρθρου 14 του «Κανονισμού». 

2. Αρχή ελέγχου, σύμφωνα με την παρ. 1 του άρθρου 9 
του «Κανονισμού» ορίζεται ο Οργανισμός Πιστοποίησης 
και Επίβλεψης Γ εωργικών Προϊόντων (ΟΠΕΓΕΠ). 

Η επίβλεψη των εγκεκριμένων Οργανισμών Ελέγχου γί¬ 
νεται από τον ΟΠΕΓΕΠ σύμφωνα με τις παρ. 4 και 6 του 
άρθρου 9 του «Κανονισμού». 

3. Οργανισμοί Ελέγχου εγκρίνονται φορείς οι οποίοι 
έχουν τις προϋποθέσεις των παρ. 5 και 11 του άρθρου 9 
του «Κανονισμού». Η έγκριση Οργανισμού Ελέγχου γίνε¬ 
ται με απόφαση του Υπουργού Γ εωργίας η οποία δημοσι¬ 
εύεται στην Εφημερίδα της Κυβερνήσεως και εκδίδεται 
ύστερα από αιτιολογημένη γνώμη του ΟΠΕΓΕΠ σύμφωνα 
με το άρθρο 14 της παρούσας. Με ίδια απόφαση γίνεται 
και η ανάκληση της έγκρισης Οργανισμού Ελέγχου, σύμ¬ 
φωνα με την παρ. 6 δ του άρθρου 9 του 1 «Κανονισμού». 

Στην περίπτωση ανάκλησης της έγκρισης Οργανισμού 
Ελέγχου οι επιχειρηματίες που έχουν συνάψει συμβάσεις 
με τον εν λόγω Οργανισμό Ελέγχου και μέχρι τη λήξη των 
συμβάσεών τους, τίθενται υπό τον έλεγχο του ΟΠΕΓΕΠ ο 
οποίος, στην περίπτωση αυτή, αναλαμβάνει τις αρμοδιό¬ 
τητες του Οργανισμού Ελέγχου. 

Άρθρο 6 

Συμβάσεις ελέγχου 

1. Για να ενταχθεί μια εκμετάλλευση ή επιχείρηση στο 
σύστημα Ελέγχου πρέπει ο επιχειρηματίας να υπογράψει 
σύμβαση ελέγχου με Οργανισμό Ελέγχου της παρ. 3 του 
άρθρου 5 της παρούσας απόφασης. Ως έναρξη δραστη¬ 
ριότητας όσον αφορά τον βιολογικό τρόπο παραγωγής 
του επιχειρηματία, ορίζεται η ημερομηνία υπογραφής 
της σύμβασης. 

2. Ο τύπος της σύμβασης εκπονείται από τον ΟΠΕΓΕΠ 
και διατίθεται στους οργανισμούς ελέγχου. Ο τύπος της 
σύμβασης περιλαμβάνειτηντήρησητουλάχιστοντων μέ¬ 
τρων ελέγχου και προφύλαξης του άρθρου 4 της παρού¬ 
σας. 

Άρθρο 7 

Έλεγχος-Πιστοποίηση 

1. Οι Οργανισμοί Ελέγχου της παρ. 3 του άρθρου 5 της 
παρούσας χορηγούν στις εκμεταλλεύσεις ή επιχειρήσεις 
που ελέγχουν «βεβαίωση ελέγχου προς πιστοποίηση» 
όταν διαπιστώνουν κατά τους ελέγχους που διενεργούν 
ότι τηρούνται τα μέτρα ελέγχου και προφύλαξης του άρ¬ 
θρου 4 της παρούσας απόφασης. 

Η βεβαίωση ελέγχου προς πιστοποίηση δεν αποτελεί 
εμπορικό έγγραφο ούτε δίνει το δικαίωμα στην εκμετάλ¬ 
λευση ή την επιχείρηση να χρησιμοποιεί τις επισημάνσεις 
του άρθρου 9 της παρούσας απόφασης. 

Αποτελεί μόνο εισηγητικό έγγραφο προς πιστοποίηση. 

2. Η αρχή ελέγχου (ΟΠΕΓΕΠ) χορηγεί στις εκμεταλλεύ¬ 
σεις ή επιχειρήσεις που προσκομίζουν βεβαίωση ελέγχου 
προς πιστοποίηση από Οργανισμό Ελέγχου, «Πιστοποιη¬ 
τικό συμμόρφωσης» στο σύστημα ελέγχου του άρθρου 4 
της παρούσας απόφασης του συγκεκριμένου προϊόντος 
στο οποίο αναφέρεται η βεβαίωση ελέγχου. Το πιστοποι¬ 
ητικό συμμόρφωσης που χορηγεί ο ΟΠΕΓΕΠ δίνει το δι¬ 
καίωμα στους επιχειρηματίες να χρησιμοποιούν τις επι¬ 
σημάνσεις του άρθρου 9 της παρούσας απόφασης και 
αποτελεί απαραίτητο συνοδευτικό έγγραφο του προϊό¬ 
ντος κατά την διακίνηση και εμπορία. 

Άρθρο 8 

Λειτουργία του συστήματος Ελέγχου 

1. Το Υπουργείο Γεωργίας τηρεί μητρώο και χορηγεί 
έναν κωδικό αριθμό σε κάθε Οργανισμό Ελέγχου, σύμ¬ 
φωνα με την παρ. 6 α του άρθρου 9 του «Κανονισμού», 
ενημερώνει τα άλλα κράτη μέλη και την Επιτροπή. 

2. Ο ΟΠΕΓΕΠ τηρεί μητρώο των επιχειρηματιών του άρ¬ 
θρου 2 της παρούσας απόφασης και φροντίζει ώστε κάθε 
ενδιαφερόμενος να έχει στη διάθεσή του ενημερωμένο 
κατάλογο με τα ονόματα και τις διευθύνσεις των επιχειρη¬ 
ματιών. Προς το σκοπό αυτό οι εγκεκριμένοι Οργανισμοί 
Ελέγχου διαβιβάζουν τα στοιχεία που αναφέρονται στην 
παρ. 8 στοιχείο β του άρθρου 9 του «Κανονισμού στον 
ΟΠΕΓΕΠ. Κάθε χρόνο , μέχρι τις 31 Μαρτίου , ο ΟΠΕΓΕΠ 
υποβάλλει στο Υπουργείο Γεωργίας κατάλογο των επιχει¬ 
ρηματιών οι οποίοι στις 31 Δεκεμβρίου του προηγούμενου 
έτους, προέβησαν στη γνωστοποίηση του άρθρου 3 παρ. 
1 της παρούσας απόφασης και υπόκεινται στο σύστημα 
ελέγχου του άρθρου 4 της παρούσας απόφασης. 

Έκθεση σχετικά με την επίβλεψη που ασκήθηκε για κά¬ 
θε Οργανισμό Ελέγχου κατά το προηγούμενο έτος, υπο¬ 
βάλλεται από τον ΟΠΕΓΕΠ στο Υπουργείο Γεωργίας πριν 
από το τέλος Φεβρουάριου κάθε χρόνο. 

3. Οι έλεγχοι στις μονάδες παραγωγής, παρασκευής 
και εισαγωγής των προϊόντων σύμφωνα με το άρθρο 4 της 
παρούσας απόφασης, πραγματοποιούνται από τους 
εγκεκριμένους Οργανισμούς Ελέγχου. Ο ι Έλεγχοι αυτοί 
πραγματοποιούνται από τον ΟΠΕΓΕΠ στην περίπτωση 
του τελευταίου εδαφίου της παρ. 3 του άρθρου 5 της πα¬ 
ρούσας απόφασης. 

Δειγματοληπτικοί έλεγχοι στις ανωτέρω μονάδες που 
ελέγχονται από Εγκεκριμένους Οργανισμούς Ελέγχου 
πραγματοποιούνται από τον ΟΠΕΓΕΠ στα πλαίσια της 
επίβλεψης της παρ. 2 του άρθρου 5 της παρούσας από¬ 
φασης. 

4. Οι έλεγχοιτων προϊόντων στα στάδια της διακίνησης, 
αποθήκευσης και εμπορίας όπως αυτή ορίζεται στην παρ. 
4του άρθρου 4του «Κανονισμού» γιατηντήρηση των δια¬ 
τάξεων του «Κανονισμού» και των διατάξεων της παρού¬ 
σας απόφασης, πραγματοποιούνται από τον ΟΠΕΓΕΠ, 
σύμφωνα με το Νόμο 2637/98. 

5. Εποπτικούς ελέγχους στις μονάδες της παρ. 3 και στα 
στάδια της παρ. 4 του παρόντος άρθρου πραγματοποιεί 
το Υπουργείο Γεωργίας στα πλαίσια της εποπτείας της 
παρ. 1 του άρθρου 5 της παρούσας απόφασης. Η διαδι¬ 
κασία, τα όργανα και οι λεπτομέρειες διενέργειας αυτών 
των ελέγχων καθορίζονται με απόφαση του Υπουργού Γ ε¬ 
ωργίας. 

6. Οι έλεγχοι των παρ. 3, 4 και 5 του παρόντος άρθρου 
πραγματοποιούνται από ελεγκτές με γνωστικό αντικείμε¬ 
νο ανάλογο με τον παραγωγικό προσανατολισμό της μο¬ 
νάδας ή με το είδος των προϊόντων, οι οποίοι ορίζονται 
από τους Οργανισμούς Ελέγχου ή τον ΟΠΕΓΕΠ ή το 
Υπουργείο Γεωργίας ανάλογα με την αρμοδιότητα που 
έχουν για την πραγματοποίηση ελέγχου. 

Οι ελεγκτές εφοδιάζονται από τον εντολέα τους με ειδι¬ 
κά έγγραφα ταυτοπροσωπίας τα οποία υποχρεούνται να 
επιδεικνύουν στους ελεγχόμενους κατά την διενέργεια 
των ελέγχων. 

Οι ελεγκτές διενεργούν επιτόπιους ελέγχους, προβαί¬ 
νουν σε δειγματοληψίες, παραγγέλνουν εργαστηριακές 
αναλύσεις, προβαίνουν σε ελέγχους των λογιστικών βι¬ 


βλίων, παραστατικών στοιχείων, εμπορικών εγγράφων 
κ.λ.π. και αξιοποιούν κάθε στοιχείο που μπορεί να οδηγή¬ 
σει τον έλεγχο σε ακριβή συμπεράσματα. 

Με την ολοκλήρωση του ελέγχου συντάσσεται πρακτι¬ 
κό ελέγχου, είτε διαπιστωθεί παρατυπία ή και παράβαση 
είτε όχι στο οποίο καταγράφονται με σαφήνεια οι διαπι¬ 
στώσεις του ελέγχου. Το πρακτικό ελέγχου συνυπογρά¬ 
φεται από τον ελεγχόμενο ο οποίος μπορεί να καταγρά¬ 
ψει επίτου πρακτικού ελέγχου τις παρατηρήσεις ή τις επι¬ 
φυλάξεις του. 

Η τυχόν άρνηση συνυπογραφής του πρακτικού ελέγ¬ 
χου από τον ελεγχόμενο, καταγράφεται από τους ελε¬ 
γκτές επίτου πρακτικού ελέγχου. 

Το πρακτικό ελέγχου υποβάλλεται από τους ελεγκτές 
στον εντολέα των ελέγχων. 

Σε περίπτωση που στο πρακτικό ελέγχου διαπιστώνο¬ 
νται παρατυπίες ή και παραβάσεις, το πρακτικό ελέγχου 
κοινοποιείται άμεσα από τον παραλήπτη του στον ΟΠΕ¬ 
ΓΕΠ όπου λειτουργεί η πρωτοβάθμια τριμελής επιτροπή 
Εξέτασης Παρατυπιών και Παραβάσεων του άρθρου 13 
της παρούσας απόφασης και έχει αρμοδιότητα να κρίνει 
την παρατυπία ή και την παράβαση. 

Άρθρο 9 
Επισήμανση 

Στην επισήμανση ή διαφήμιση των προϊόντων της παρ. 
1 του άρθρου 1 του «Κανονισμού « και με την επιφύλαξη 
της ισχύουσας κοινοτικής και εθνικής νομοθεσίας σχετι¬ 
κά με την επισήμανση, την παρουσίαση και την διαφήμι¬ 
ση των γεωργικών προϊόντων και ειδών διατροφής: 

1. Καθιερώνεται η χρήση ενιαίου «σήματος συμμόρφω¬ 
σης πιστοποιημένων προϊόντων βιολογικού τρόπου πα¬ 
ραγωγής», το οποίο δημιουργείται από τον ΟΠΕΓΕΠ στο 
πλαίσιο του άρθρου 39 του νόμου 2637/98 και χορηγείται 
μαζί με το πιστοποιητικό συμμόρφωσης της παρ. 2 του 
άρθρου 7 της παρούσας. 

2. Αναγράφεται η ένδειξη «προϊόν βιολογικής γεωρ¬ 
γίας» σύμφωνα με τις απαιτήσεις των παρ. 1 και 3 του άρ¬ 
θρου 5 του «Κανονισμού». 

3. Αναγράφεται η ένδειξη «προϊόν βιολογικής γεωργίας 
σε μεταβατικό στάδιο» μόνο σε προϊόντα φυτικής προέ¬ 
λευσης, σύμφωνα με τις απαιτήσεις της παρ. 5 του άρ¬ 
θρου 5 του «Κανονισμού». 

4. Για τα μεταποιημένα προϊόντα της παρ. 1β του άρ¬ 
θρου 1 του «Κανονισμού» αναγράφονται ενδείξεις περί 
του βιολογικού τρόπου παραγωγής τους στον κατάλογο 
των συστατικών σύμφωνα με τις απαιτήσεις του εδαφίου 
(γ) της παρ. 5α του άρθρου 5 του «Κανονισμού». Οι εν λό¬ 
γω ενδείξεις πρέπει να εμφανίζονται και χωριστά, στο ίδιο 
οπτικό πεδίο, με την ονομασία πώλησης του προϊόντος 
και με την μορφή «Χ% των συστατικών γεωργικής προέ¬ 
λευσης έχουν παραχθεί σύμφωνα με τους κανόνες της 
βιολογικής παραγωγής» και σύμφωνα με τις απαιτήσεις 
της παρ. 5α του άρθρου 5 του «Κανονισμού». 

5. Οι ενδείξεις του παραρτήματος V του «Κανονισμού» 
επιτρέπεται να αναγράφονται προαιρετικά μόνον στα 
προϊόντα πουπληρούντιςαπαιτήσειςτωνπαρ. 1 και3του 
άρθρου 5 του «Κανονισμού» και σύμφωνα το άρθρο 10 
του «Κανονισμού». Οι εν λόγω ενδείξεις μπορούν να χρη¬ 
σιμοποιούνται και σε συνδυασμό με το Κοινοτικό λογότυ¬ 
πο του παραρτήματος V του «Κανονισμού» , σύμφωνα με 
τις διατάξεις του ΚΑΝ (ΕΚ) 331/2000. 

6. Αναγράφεταιτο όνομα και ο κωδικός αριθμόςτου Ορ¬ 
γανισμού Ελέγχου της παρ. 3 του άρθρου 5 της παρού¬ 
σας, στον έλεγχο του οποίου υπάγεται ο επιχειρηματίας 
που παράγει, παρασκευάζει ή εισάγει από τρίτες χώρες 
τα εν λόγω προϊόντα και τηρεί τις διατάξεις του «Κανονι¬ 
σμού» και της παρούσας απόφασης. 

7. Απαγορεύεται η χρήση του όρου «βιολογικό» καθώς 
και των συναφών όρων όπως «οικο», «βιο», «οργανικό», 
«οικολογικό» ή και σχετικών ενδείξεων στις επισημάνσεις 
γεωργικών προϊόντων και ειδών διατροφής που δεν έχουν 
παραχθεί σύμφωνα μετις διατάξειςτου «Κανονισμού» και 
μπορούν να προκαλέσουν σύγχυση ή να παραπλανήσουν 
τους καταναλωτές ως προς τον τρόπο παραγωγής ή πα¬ 
ρασκευής τους. 

8. Απαγορεύεται η χρήση σημάτων τα οποία φέρουν έν¬ 
δειξη αναφερόμενη στο βιολογικό τρόπο παραγωγής 
εκτός από τα σήματα που προβλέπονται στην παρ. 3 ατού 
άρθρου 5 του «Κανονισμού» τα οποία επιτρέπονται μόνο 
ύστερα από απόφαση του ΟΠΕΓΕΠ που λαμβάνει κατά 
περίπτωση. 

9. Απαγορεύεται η αναγραφή στην επισήμανση ή την 
διαφήμιση των εν λόγω προϊόντων κάθε ισχυρισμός που 
να δημιουργεί στον αγοραστή την εντύπωση ότι οι ανα- 
φερόμενες στο παρόν άρθρο ενδείξεις, σήματα και λογό¬ 
τυπου αποτελούν εγγύηση ότι αυτά είναι ανωτέρας ποιό¬ 
τητας από άποψη οργανοληπτικών κριτηρίων, θρεπτικής 
αξίας ή υγιεινής διατροφής. 

Άρθρο 10 
Εισαγωγές 

Σύμφωνα με το άρθρο 11 του «Κανονισμού»: 

1. Οι εισαγωγείς οι οποίοι εισάγουν προϊόντα σύμφωνα 
με την παρ. 1 και έχουν λάβει πιστοποιητικό από τον Ορ¬ 
γανισμό Ελέγχου που καθορίζεται στην απόφαση της Επι¬ 
τροπής, μπορούν να πραγματοποιήσουν την εισαγωγή 
αφού ακολουθήσουντην διαδικασία των άρθρων3,6,7,8 
παρ. 3 και 9 της παρούσας απόφασης και αφού από τα συ¬ 
νοδευτικά έγγραφα προκύπτει με βεβαιότητα για τις τε¬ 
λωνειακός αρχές και τις υπηρεσίες ποιοτικού ή κτηνιατρι¬ 
κού ελέγχου ότι η περιοχή ή η μονάδα προέλευσης των 
προϊόντων είναι εκείνη που περιλαμβάνεται σε κατάλογο 
καταρτιζόμενο με απόφαση της Επιτροπής σύμφωνα με 
την κοινοτική διαδικασία. 

Οι βεβαιώσεις αυτές των τελωνειακών αρχών και των 
υπηρεσιών ποιοτικού ή κτηνιατρικού ελέγχου υποβάλλο¬ 
νται από τον εισαγωγέα στον ΟΠΕΓΕΠ προκειμένου να 
του χορηγηθεί το πιστοποιητικό συμμόρφωσης της παρ. 
2 του άρθρου 7 και το σήμα της παρ. 1 του άρθρου 9 της 
παρούσας απόφασης. 

2. Οι εισαγωγείς οι οποίοι προτίθενται να εισάγουν προϊ¬ 
όντα σύμφωνα με την παρ. 1, αλλά ο Οργανισμός Ελέγχου 
που έχει εκδώσει το πιστοποιητικό δεν καθορίζεται στη 
απόφαση της Επιτροπής, οφείλουν πριν την εισαγωγή, να 
υποβάλλουν αίτηση στον ΟΠΕΓΕΠ και να προσκομίσουν 
επαρκείς αποδείξεις σχετικά με το ότι ο Οργανισμός Ελέγ¬ 
χου της τρίτης χώρας έχει τις προϋποθέσεις που ισοδυνα- 
μούν μετις αναφερόμενες στις παρ. 5 και 11 του άρθρου 9 
του «Κανονισμού» και ότι τα εν λόγω προϊόντα αποτέλεσαν 
αντικείμενο μέτρων ελέγχου αποτελεσματικότητας που 
ισοδυναμεί με εκείνη των μέτρων ελέγχου που αναφέρο- 
νται στα άρθρα 8 και 9 του «Κανονισμού» και η εφαρμογή 
τους είναι αποτελεσματική και διαρκής. 

Η ισοδυναμία του Οργανισμού Ελέγχου και των μέτρων 


ελέγχου της τρίτης χώρας κρίνεται με απόφαση του 
Υπουργού Γεωργίας η οποία εκδίδεται ύστερα από αιτιο¬ 
λογημένη γνώμη του ΟΠΕΓΕΠ. 

Μετά την έκδοση της ανωτέρω απόφασης οι εισαγω¬ 
γείς μπορούν να πραγματοποιήσουν την εισαγωγή των 
προϊόντων αφού ακολουθήσουν την διαδικασία των άρ¬ 
θρων 3, 6, 7, 8 παρ. 3 και 9 της παρούσας απόφασης και 
αφού από τα συνοδευτικά έγγραφα προκύπτει με βεβαιό¬ 
τητα για τις τελωνειακός αρχές και τις υπηρεσίες ποιοτι¬ 
κού ή κτηνιατρικού ελέγχου ότι η περιοχή ή η μονάδα προ¬ 
έλευσης των προϊόντων είναι εκείνη που καθορίζεται στην 
απόφαση της Επιτροπής. 

3. Οι εισαγωγείς οι οποίοι προτίθενται να εισάγουν προϊ¬ 
όντα σύμφωνα με την παρ. 6 α οφείλουν, πριν την εισα¬ 
γωγή να υποβάλλουν στον ΟΠΕΓΕΠ: 

- Σχετική αίτηση στην οποία θα αναφέρεται η χώρα, το 
είδος και η ποσότητα των προϊόντων που πρόκειται να ει- 
σαχθούν καθώς και η περιοχή ή η μονάδα προέλευσης 
των προϊόντων. 

- Πρότυπα παραγωγής των προϊόντων στην εν λόγω πε¬ 
ριοχή ή μονάδα της τρίτης χώρας, καθώς και επαρκείς 
αποδείξεις ότι τα εν λόγω πρότυπα ισοδυναμούν με τα 
αναφερόμενα στο άρθρο 6 του «Κανονισμού». 

- Τα μέτρα ελέγχου που εφαρμόστηκαν κατά την παρα¬ 
γωγή των εν λόγω προϊόντων, καθώς και επαρκείς απο¬ 
δείξεις ότι τα μέτρα αυτά ισοδυναμούν μετά αναφερόμε¬ 
να στα άρθρα 8 και 9 του «Κανονισμού» και ότι η εφαρμο¬ 
γή τους είναι αποτελεσματική και διαρκής. 

- Τις προϋποθέσεις που πληροί ο Οργανισμός ελέγχου 
της τρίτης χώρας καθώς και επαρκείς αποδείξεις ότι οι εν 
λόγω προϋποθέσεις ισοδυναμούν με τις αναφερόμενες 
στις παρ. 5 και 11 του άρθρου 9 του «Κανονισμού». 

Η ισοδυναμία των προτύπων παραγωγής, των μέτρων 
ελέγχου και του Οργανισμού ελέγχου για την εν λόγω πε¬ 
ριοχή ή μονάδα της τρίτης χώρας κρίνεται με απόφαση 
του Υπουργού Γ εωργίας η οποία εκδίδεται ύστερα από αι¬ 
τιολογημένη γνώμη του ΟΠΕΓΕΠ. 

Μετά την έκδοση της ανωτέρω απόφασης ο ΟΠΕΓΕΠ 
χορηγεί άδεια εισαγωγής για την συγκεκριμένη παρτίδα 
προϊόντων με την οποία ο εισαγωγέας μπορεί να πραγμα¬ 
τοποιήσει την εισαγωγή αφού ακολουθήσει την διαδικα¬ 
σία των άρθρων 3,6,7,8 παρ. 3 και 9 της παρούσας από¬ 
φασης και αφού από τα συνοδευτικά έγγραφα προκύπτει 
με βεβαιότητα για τις τελωνιακές αρχές και τις υπηρεσίες 
ποιοτικού ή κτηνιατρικού ελέγχου ότι η περιοχή ή η μονά¬ 
δα προέλευσης των προϊόντων είναι εκείνη η οποία καθο¬ 
ρίζεται στην απόφαση του Υπουργού Γ εωργίας. 

Οι βεβαιώσεις αυτές των τελωνειακών αρχών και των 
υπηρεσιών ποιοτικού ή κτηνιατρικού ελέγχου υποβάλλο¬ 
νται από τον εισαγωγέα στον ΟΠΕΓΕΠ προκειμένου να 
του χορηγηθεί το πιστοποιητικό συμμόρφωσης της παρ. 
2 του άρθρου 7 και το σήμα της παρ. 1 του άρθρου 9 της 
παρούσας απόφασης. 

Άρθρο 11 

Κόστος υπηρεσιών συστήματος Ελέγχου 

Σύμφωνα με την παρούσα απόφαση: 

1. Το κόστος που καταβάλουν οι επιχειρηματίες στους 
Οργανισμούς Ελέγχου για την πραγματοποίηση των 
ελέγχων του πρώτου εδαφίου της παρ. 3 του άρθρου 8 
καθορίζεται με τη σύμβαση του άρθρου 6. 

2. Το κόστοςτων υπηρεσιώντου ΟΠΕΓΕΠ που θεσπίζο¬ 
νται με την παρούσα απόφαση, η διαδικασία είσπραξης 

καθώς και κάθε άλλη σχετική λεπτομέρεια καθορίζονται 
με απόφαση του Δ.Σ. του ΟΠΕΓΕΠ, σύμφωνα με την πε¬ 
ρίπτωση (η) του άρθρου 35 του Ν. 2637/98. 

3. Τα ανωτέρω ποσά καταβάλλονται για να καλύ ψου ν το 
κόστος των παρεχόμενων υπηρεσιών του συστήματος 
ελέγχου και δεν έχουν κερδοσκοπικό χαρακτήρα. 

4. Ο ΟΠΕΓΕΠ μπορεί να συντάσσει ενδεικτικά κοστολό¬ 
για και να ασκεί έλεγχο στους Οργανισμούς Ελέγχου στα 
πλαίσια της επίβλεψης της παρ. 2 του άρθρου 5 της πα¬ 
ρούσας απόφασης. Επίσης το Υπουργείο Γεωργίας μπορεί 
να συντάσσει ενδεικτικά κοστολόγια και να ασκεί έλεγχο 
στο σύνολο του συστήματος ελέγχου στα πλαίσια της επο- 
πτείας της παρ. 1 του άρθρου 5 της παρούσας απόφασης. 

Άρθρο 12 
Κυρώσεις 

Εφόσον κατά τη διενέργειατωνελέγχωντηςπαρούσας 
διαπιστωθούν παρατυπίες ή παραβάσεις της κείμενης 
κοινοτικής και εθνικής νομοθεσίας «περί του βιολογικού 
τρόπου παραγωγής γεωργικών προϊόντων και των σχετι¬ 
κών ενδείξεων στα γεωργικά προϊόντα και τα είδη διατρο¬ 
φής», επιβάλλονται οι παρακάτω διοικητικές κυρώσεις με 
τη διαδικασία του άρθρου 13, ως ακολούθως: 

1. Σε περίπτωση παρατυπίας της παρ. 9 α του άρθρου 
9 ή και 3 α του άρθρου 10 του «Κανονισμού», επιβάλλεται 
η κύρωση της αφαίρεσης των ενδείξεων των παρ. 1,2 και 
3 του άρθρου 9 της παρούσας απόφασης από όλη την 
παρτίδα ή όλα τα προϊόντα στα οποία διαπιστώνεται η πα¬ 
ρατυπία αυτή καθώς και διοικητικό πρόστιμο μέχρι 
2.000.000 δραχμές, ανάλογα με τη βαρύτητα και τη διάρ¬ 
κεια της παρατυπίας και το μέγεθος της παρτίδας των 
προϊόντων. 

2. Σε περίπτωση καταφανούς ή παρατεταμένης παρά¬ 
βασης της παρ. 9 β του άρθρου 9 ή και 3 β του άρθρου 10 
του «Κανονισμού», επιβάλλεται η κύρωση της απαγόρευ¬ 
σης στον συγκεκριμένο επιχειρηματία της εμπορίας προϊ¬ 
όντων με ενδείξεις των παρ. 1,2 και 3 του άρθρου 9 της πα¬ 
ρούσας απόφασης επί διάστημα μέχρι δύο ετών καθώς 
και διοικητικό πρόστιμο μέχρι 10.000.000 δραχμές ανά¬ 
λογα με την βαρύτητα και την διάρκεια της παράβασης 
και το μέγεθος της παρτίδας των προϊόντων. 

3. Σε περίπτωση εμπορίας προϊόντων με χρήση σημά¬ 
των της παρ. 5 του άρθρου 9 της παρούσας απόφασης 
επιβάλλεται η κύρωση της απαγόρευσης της εμπορίας 
για όλη την παρτίδα ή για όλα τα προϊόντα τα οποία φέ¬ 
ρουν τα σήματα αυτά καθώς και διοικητικό πρόστιμο μέ¬ 
χρι 10.000.000 δραχμές ανάλογα με μέγεθος της παρτί¬ 
δας των προϊόντων και τη διάρκεια της εμπορίας. 

4. Σε περίπτωση εμπορίας προϊόντων με χρήση ενδεί¬ 
ξεων της παρ. 4 του άρθρου 9 της παρούσας απόφασης 
επιβάλλεται η κύρωση της απαγόρευσης της εμπορίας 
για όλη την παρτίδα ή για όλα τα προϊόντα τα οποία φέ¬ 
ρουν τις ενδείξεις αυτές καθώς και διοικητικό πρόστιμο 
μέχρι 10.000.000 δραχμές, ανάλογα με το μέγεθος της 
παρτίδας των προϊόντων και τη διάρκεια της εμπορίας. 

5. Στους εισαγωγείς οι οποίοι εισάγουν προϊόντα από 
τρίτες χώρες χωρίς να ακολουθήσουν την διαδικασία της 
παρ. 1 του άρθρου 10 της παρούσας απόφασης επιβάλ¬ 
λεται η κύρωση της αφαίρεσης των ενδείξεων των παρ. 
1,2 και 3 του άρθρου 9 της παρούσας απόφασης από όλη 
την παρτίδα ή όλα τα προϊόντα τα οποία εισήχθησαν κα¬ 
θώς και διοικητικό πρόστιμο μέχρι 3.000.000 δραχμές, 
ανάλογα με το μέγεθος της παρτίδας των προϊόντων. 


6. Στους εισαγωγείς οι οποίοι εισάγουν προϊόντα από 
τρίτες χώρες χωρίς να ακολουθήσουν την διαδικασία της 
παρ. 2 του άρθρου 10 της παρούσας απόφασης επιβάλ¬ 
λεται η κύρωση της αφαίρεσης των ενδείξεων των παρ. 
1,2 και 3 του άρθρου 9 της παρούσας απόφασης, από όλη 
την παρτίδα ή όλα τα προϊόντα τα οποία εισήχθησαν κα¬ 
θώς και διοικητικό πρόστιμο μέχρι 10.000.000 δραχμές, 
ανάλογα με το μέγεθος της παρτίδας των προϊόντων. 

7. Στους εισαγωγείς οι οποίοι εισάγουν προϊόντα από 
τρίτες χώρες χωρίς να ακολουθήσουν την διαδικασία της 
παρ. 3 του άρθρου 10 της παρούσας απόφασης επιβάλ¬ 
λεται η κύρωση της απαγόρευσης της εμπορίας για όλη 
την παρτίδα ή όλα τα προϊόντα τα οποία εισήχθησαν κα¬ 
θώς και διοικητικό πρόστιμο μέχρι 15.000.000 δραχμές, 
ανάλογα με το μέγεθος της παρτίδας των προϊόντων. 

8. Στους επιχειρηματίες οι οποίοι καθυστερούν να υπο¬ 
βάλλουν την γνωστοποίηση του άρθρου 3 της παρούσας 
απόφασης επιβάλλεται διοικητικό πρόστιμο μέχρι 
300.000 δραχμές ανάλογα με τους λόγους και το διάστη¬ 
μα της καθυστέρησης. 

9. Σε περίπτωση πλημμελούς εφαρμογής όρωντης σύμ¬ 
βασης ελέγχου του άρθρου 6 της παρούσας απόφασης 
επιβάλλεται διοικητικό πρόστιμο μέχρι 500.000 δραχμές 
ανάλογα με την διάρκεια της πλημμελούς εφαρμογής. 

10. Σε περίπτωση άρνησης ή παρεμπόδισης των ελέγ¬ 
χων ή παραπλάνησης των ελεγκτών επιβάλλεται διοικητι¬ 
κό πρόστιμο μέχρι 10.000.000 δραχμές, ανάλογα με τον 
κύκλο εργασιών της επιχείρησης. 

11. Τα επιβαλλόμενα πρόστιμα σύμφωνα με το παρόν 
άρθρο βεβαιώνονται και εισπράττονται σύμφωνα με τις 
διατάξεις του Κώδικα Είσπραξης Δημοσίων Εσόδων και 
αποτελούν έσοδα του κρατικού προϋπολογισμού. 

Άρθρο 13 

Σύσταση Επιτροπών «Εξέτασης Παρατυπιών και Παρα¬ 
βάσεων» και Διαδικασία Επιβολής Διοικητικών Κυρώσεων 
και Προστίμων (ΕΠ & Π). 

1. Σε περίπτωση που σε πρακτικό ελέγχου της παρ. 6 
του άρθρου 8 της παρούσας απόφασης διαπιστώνονται 
παρατυπίες ή και παραβάσεις, ο ΟΠΕΓΕΠ, με απόφαση 
του Προέδρου του, λαμβάνει τα απαραίτητα μέτρα ανά¬ 
λογα με την σοβαρότητα των παρατυπιών ή και παραβά¬ 
σεων που προβλέπονται στο άρθρο 12 της ίδιας απόφα¬ 
σης. Επίσης θέτει την συγκεκριμένη επιχείρηση υπό τον 
άμεσο έλεγχο του ΟΠΕΓΕΠ, μέχρι να κριθεί η υπόθεση 
στις αρμόδιες επιτροπές ΕΠ & Π του παρόντος άρθρου. 

2. Συστήνεταιτριμελής Πρωτοβάθμια Επιτροπή ΕΠ & Π 
η οποία αποτελείται: 

-Από ένα Διευθυντή του Υπουργείου Γεωργίας, ως πρό¬ 
εδρο, που ορίζεται με τον αναπληρωτή του από τον Γ ενι¬ 
κό Γ ραμματέατου Υπουργείου. 

- Από ένα Δ/ντή του ΟΠΕΓΕΠ, ως μέλος, που ορίζεται με 
τον αναπληρωτή του από τον πρόεδρο του ΟΠΕΓΕΠ. 

- Από ένα Νομικό του ΟΠΕΓΕΠ, ως μέλος, που ορίζεται 
με τον αναπληρωτή του από τον πρόεδρο του ΟΠΕΓΕΠ. 

Γραμματέαςτης Πρωτοβάθμιας Επιτροπής ΕΠ & Π ορί¬ 
ζεται από τον Διευθύνοντα Σύμβουλο του ΟΠΕΓΕΠ, ένας 
εκ των υπαλλήλων του. 

Τα θέματα στην Επιτροπή εισηγούνται οι κατά περίπτω¬ 
ση αρμόδιοι υπάλληλοι του ΟΠΕΓΕΠ. 

Η τριμελής Πρωτοβάθμια Επιτροπή ΕΠ & Π συγκαλείται 
από τον ΟΠΕΓΕΠ ύστερα από συνεννόηση με τον πρόε¬ 
δρο της Επιτροπής εντός 10 ημερών από την υποβολή 

στον ΟΠΕΓΕΠ πρακτικού ελέγχου της παρ. 6 του άρθρου 
8 της παρούσας απόφασης στο οποίο διαπιστώνονται πα¬ 
ρατυπίες ή και παραβάσεις και έχει αρμοδιότητα να κρίνει 
και να επιβάλλει τις κυρώσεις του άρθρου 12 της ίδιας 
απόφασης. 

Στις συνεδριάσεις της Πρωτοβάθμιας Επιτροπής ΕΠ & 
Π καλείται από τον ΟΠΕΓΕΠ και ο ενδιαφερόμενος επι¬ 
χειρηματίας ο οποίος μπορεί να παρίσταται αυτοπροσώ¬ 
πως ή με πληρεξούσιό του και να καταθέτει πρόσθετες 
εξηγήσεις ή στοιχεία για την κρινόμενη υπόθεσή του. 

Η απόφαση της Πρωτοβάθμιας Επιτροπής ΕΠ & Π κοι¬ 
νοποιείται άμεσα με ευθύνη του ΟΠΕΓΕΠ στον ενδιαφε¬ 
ρόμενο επιχειρηματία με αποδεικτικό παραλαβής καθώς 
και στις αρμόδιες υπηρεσίες και φορείς για την εκτέλεσή 
της. Κατά απόφασης της Πρωτοβάθμιας Επιτροπής ΕΠ & 
Π μπορεί να ασκηθεί από τον ενδιαφερόμενο επιχειρημα¬ 
τία ένσταση εντός 10 ημερών από την ημερομηνία κοινο¬ 
ποίησης της απόφασης στον επιχειρηματία. 

Η ένσταση υποβάλλεται στον ΟΠΕΓΕΠ. 

3. ΣυστήνεταιΔευτεροβάθμια Επιτροπή ΕΠ & Π η οποία 
αποτελείται: 

- Από ένα Γενικό Διευθυντή του Υπουργείου Γεωργίας, 
ως πρόεδρο, που ορίζεται με τον αναπληρωτή του από 
τον Γενικό Γραμματέατου Υπουργείου. 

- Από τον Γενικό Διευθυντή ή ένα Διευθυντή του ΟΠΕ¬ 
ΓΕΠ, ως μέλος που ορίζεται με τον αναπληρωτή του από 
τον Πρόεδρο του ΟΠΕΓΕΠ. 

- Από τον Διευθυντή της Νομικής Δ/νσης του Υπουργεί¬ 
ου Γεωργίας, ως μέλος, που ορίζεται με τον αναπληρωτή 
του από τον Γενικό Γραμματέα του Υπουργείου. 

Γραμματέας της Δευτεροβάθμιας Επιτροπής ΕΠ & Π 
ορίζεται από τον Διευθύνοντα Σύμβουλο του ΟΠΕΓΕΠ, 
ένας έκτων υπαλλήλων του. 

Τα θέματα στην επιτροπή εισηγούνται οι κατά περίπτω¬ 
ση αρμόδιοι υπάλληλοι του ΟΠΕΓΕΠ. 

Η τριμελής Δευτεροβάθμια Επιτροπή ΕΠ & Π συγκαλεί- 
ται από τον ΟΠΕΓΕΠ ύστερα από συνεννόηση μετον Πρό¬ 
εδρο εντός 10 ημερών από την υποβολή στον ΟΠΕΓΕΠ 
της ένστασης της παρ. 2 του παρόντος άρθρου. 

Στις συνεδριάσεις της Δευτεροβάθμιας Επιτροπής ΕΠ & 
Π καλείται από τον ΟΠΕΓΕΠ και ο ενιστάμενος επιχειρημα¬ 
τίας ο οποίος μπορεί να παρίσταται αυτοπροσώπως ή με 
πληρεξούσιό του και να καταθέτει πρόσθετες εξηγήσεις ή 
στοιχεία για την κρινόμενη υπόθεσή του. Η απόφαση της 
Δευτεροβάθμιας Επιτροπής ΕΠ & Π ή η απόφαση της Πρω¬ 
τοβάθμιας Επιτροπής ΕΠ & Π κατά της οποίας δεν ασκή¬ 
θηκε ένσταση, καθίσταται οριστική ύστερα από επικύρωσή 
της με απόφαση του Υπουργού Γ εωργίας η οποία και αναρ- 
τάται στο Χώρο Ανακοινώσεων του ΟΠΕΓΕΠ κοινοποιείται 
άμεσα με ευθύνη του ΟΠΕΓΕΠ στον ενδιαφερόμενο επι¬ 
χειρηματία με αποδεικτικό παραλαβής καθώς και στις αρ¬ 
μόδιες υπηρεσίες και φορείς για την εκτέλεσή της. 

4. Η Γραμματειακή υποστήριξη των επιτροπώντων παρ. 
2 και 3 του παρόντος άρθρου, τα έξοδα λειτουργίας τους 
και οι αποζημιώσεις των μελών τους, καθορίζονται με 
απόφαση του Διοικητικού Συμβουλίου του ΟΠΕΓΕΠ. 

5. Η συγκρότηση των παραπάνω Επιτροπών γίνεται με 
απόφαση του Υπουργού Γεωργίας με την οποία ορίζεται 
και η θητεία τους. 

Άρθρου 14 

Έγκριση Οργανισμού Ελέγχου 

1. Προκειμένου φορέας να εγκριθεί ως Οργανισμός 


Ελέγχου της παρ. 3 του άρθρου 5 της παρούσας απόφα¬ 
σης πρέπει να υποβάλλει αίτηση στον ΟΠΕΓΕΠ η οποία να 
συνοδεύεται από τα εξής δικαιολογητικά: 

- Το καταστατικό του 

- Έκθεση με την λεπτομερή περιγραφή των μέτρων 
ελέγχου και προφύλαξης που αναλαμβάνει να επιβάλλει 
στους επιχειρηματίες που ελέγχει 

- Το Οργανόγραμμα λειτουργίας του 

- Παρουσίαση του ειδικευμένου προσωπικού που δια¬ 
θέτει (βιογραφικά σημειώματα κ.λ.π.) 

- Περιγραφή του διοικητικού και τεχνικού εξοπλισμού 
που διαθέτει 

- Περιγραφή της εργαστηριακής του υποδομής ή απο¬ 
δείξεις για τη συνεργασία του με εργαστήρια όταν δεν 
διαθέτει δική του υποδομή 

- Τεκμηρίωση ότι διαθέτει τις προϋποθέσεις που θέτει 
το πρότυπο ΕΝ 45011 

- Περιγραφή των κυρώσεων που προτίθενται να επιβάλ¬ 
λει σε περίπτωση που διαπιστώνει παρατυπίες. 

- Αποδείξεις για την εμπειρία που διαθέτει σε θέματα 
ελέγχου. Σε περίπτωση που δεν διαθέτει αποδείξεις 
εμπειρίας σε θέματα ελέγχων μπορεί να χορηγείται έγκρι¬ 
ση σύμφωνα με την παρ. 3 του άρθρου 5 της παρούσας, 
διάρκειας ενός έτους. 

- Αποδείξεις ότι εξασφαλίζεται η αντικειμενικότητά του 
έναντι των ελεγχόμενων επιχειρηματιών. 

2. Ο ΟΠΕΓΕΠ μετά την αξιολόγηση των στοιχείων της 
παρ. 1 του παρόντος άρθρου σύμφωνα με τον εσωτερικό 
του Κανονισμό υποβάλλει αιτιολογημένη γνώμη στον 
Υπουργό Γεωργίας για έγκριση ή απόρριψη του αιτήμα¬ 
τος, σύμφωνα με την παρ. 3 του άρθρου 5 της παρούσας 
απόφασης. 

3. Όταν στα πλαίσια της εποπτείας της παρ. 1 ή της επί¬ 
βλεψης της παρ. 2 του άρθρου 5 της παρούσας απόφα¬ 
σης, μέσω και των ελέγχων του δευτέρου εδαφίου της 
παρ. 3 και της παρ. 5 του άρθρου 8 της ίδιας απόφασης, 
στοιχειοθετείται ευθύνη για παρατυπίες ή και παραβά¬ 
σεις κατά εγκεκριμένου Οργανισμού Ελέγχου, ο ΟΠΕ¬ 
ΓΕΠ, ύστερα από αξιολόγηση των ανωτέρω στοιχείων 
ελέγχου, υποβάλλει αιτιολογημένη γνώμη στον Υπουργό 
Γ εωργίας για ανάκληση της έγκρισης Οργανισμού Ελέγ¬ 
χου, σύμφωνα με την παρ. 3 του άρθρου 5 της παρούσας 
απόφασης. 

ΕΙΔΙΚΕΣ ΡΥΘΜΙΣΕΙΣ 
Άρθρο 15 

Με αποφάσεις του Υπουργού Γεωργίας: 

1. Καθορίζονται εθνικοί κανόνες ή και αναγνωρίζονται 
ιδιωτικά πρότυπα, σύμφωνα με το άρθρο 1 παρ. 2 και 3 
του «Κανονισμού» για ορισμένα είδη ζώων και τα προϊό¬ 
ντα τους . 

2. Με απόφαση του Υπ. Γεωργίας που δημοσιεύεται 
στην εφημερίδα της Κυβερνήσεως μπορεί να επιτραπεί η 
προσθήκη γεωργικής προέλευσης συστατικών στο πα¬ 
ράρτημα VI σημείο Γ, σύμφωνα με το άρθρο 5 του «Κα¬ 
νονισμού», καθώς και η χρησιμοποίηση σπόρων και αγε¬ 
νούς πολλαπλασιαστικού υλικού που δεν παράγονται με 
τη μέθοδο της βιολογικής παραγωγής, σύμφωνα με το 
άρθρο 6παρ. 3 ατού « Κανονισμού». 

ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 16 

Οι υφιστάμενοι Οργανισμοί Ελέγχου και Πιστοποίησης 

που λειτουργούν σύμφωνα με τις αποφάσεις 372781/ 
21.7.93 (ΦΕΚ Β' 568/93), 372782/93 (ΦΕΚ Β' 568/93) και 
374156/8.5.94 (ΦΕΚ Β! 366/94) του Υπουργείου Γεωρ¬ 
γίας, συνεχίζουν να λειτουργούν για χρονικό διάστημα 
μέχρι 6 μηνών από τη δημοσίευση στην εφημερίδα της 
Κυβερνήσεως, της παρούσας απόφασης με τις αναγκαί¬ 
ες άμεσες μεταβολές και υποχρεώσεις προκειμένου να 
ενταχθούν στο παρόν σύστημα ελέγχου. 

Οι υφιστάμενοι Οργανισμοί Ελέγχου και Πιστοποίησης, 
σύμφωνα με την παρούσα απόφαση: 

1. Διατηρούν τις αρμοδιότητες που έχουν μέχρι την 
έγκρισή τους με βάση το άρθρο 14. 

2. Εφαρμόζουν τα μέτρα ελέγχου και προφύλαξης του 
άρθρου 4 

3. Τίθενται υπό την επίβλεψη του ΟΠΕΓΕΠ και υπό την 
εποπτείατου Υπουργείου Γεωργίας. 

4. Διαβιβάζουν άμεσα στον ΟΠΕΓΕΠ στοιχεία της παρ. 
2 του άρθρου 8 

5. Πραγματοποιούν ελέγχους του πρώτου εδαφίου της 
παρ. 3του άρθρου 8, σύμφωνα μετηνπαρ. 6του ίδιου άρ¬ 
θρου . 

6. Τηρούντους κανόνες της επισήμανσηςτου άρθρου 9 

7. Τηρούντους κανόνες του άρθρου 10 κατά την εισα¬ 
γωγή προϊόντων από τρίτες χώρες. 

8. Προσαρμόζουν το κοστολόγιο των παρεχόμενων 
υπηρεσιών ελέγχου σύμφωνα με το άρθρο 11. 

9. Υποβάλλουν στον ΟΠΕΓΕΠ αίτηση για έγκριση σύμ¬ 
φωνα με τις παρ. 1 και 2 του άρθρου 14 εντός 2 μηνών από 
τη δημοσίευση της απόφασης. 

10. Ανακαλούνται άμεσα, πριν από την παρέλευση των 
6 μηνών, με τη διαδικασία της παρ. 3 του άρθρου 14 σε πε¬ 
ρίπτωση παρατυπιών ή παραβάσεων. 

11. Παύειηισχύς της άδειας λειτουργίας τους μετά την 
παρέλευση 6 μηνών από την δημοσίευση της παρούσας 
απόφασης σε περίπτωση που δεν τύχουν έγκρισης σύμ¬ 
φωνα με τις παρ. 1 και 2 του άρθρου 14. 

ΚΑΤΑΡΓΟΥΜΕΝΕΣ ΔΙΑΤΑΞΕΙΣ 
Άρθρο 17 

1. Από την δημοσίευση της παρούσας απόφασης στην 
Εφημερίδατης Κυβερνήσεως καταργούνται οι παρακάτω 
αποφάσεις: 

α) Η 315705/95 ΦΕΚ 155/ Β/93 Κοινή απόφαση Υπουρ¬ 
γών Εθνικής Οικονομίας και Γεωργίας 

β) Η344651/98ΦΕΚ 962/ Β/ 98 απόφαση Υπουργού Γε¬ 
ωργίας 

γ) Η 344660/98 ΦΕΚ 975/Β/98 απόφαση Υπουργού Γε¬ 
ωργίας 

2. Οι παρακάτω αποφάσεις σύμφωνα με το άρθρο 16, 
παύουν να ισχύουν 6 μήνες μετά την δημοσίευση της πα¬ 
ρούσας στην Εφημερίδατης Κυβερνήσεως. 

α) Η 372781/93 ΦΕΚ 568/Β/93 απόφαση Υπουργού Γε¬ 
ωργίας 

β) Η 372782/93 ΦΕΚ 568/Β/93 απόφαση Υπουργού Γε¬ 
ωργίας 

γ) Η 374156/94 ΦΕΚ 366/Β/94 απόφαση Υπουργού Γε¬ 
ωργίας 


ΓΕΝΙΚΕΣ ΔΙΑΤΑΞΕΙΣ 
Άρθρο 18 

Με απόφαση του Υπουργού Γεωργίας που δημοσιεύε¬ 
ται στην Εφημερίδα της Κυβερνήσεως ρυθμίζεται κάθε 
αναγκαίο θέμα και λεπτομέρεια για τη εφαρμογή των δια¬ 
τάξεων της παρούσας απόφασης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Ιανουάριου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Γ. ΑΝΩΜΕΡΙΤΗΣ 


Αριθ. 176253/0 Ιοικ. (3) 

Συγκρότηση Ομάδας Εργασίας για τη μελέτη και εισήγη¬ 
ση τροποποιήσεων της διοικητικής νομοθεσίας με 
σκοπό την επιτάχυνση της απονομής της διοικητικής 
δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) τις διατάξεις της 6α του άρθρου 5 του Ν. 2408/96, 

β) την ανάγκη συγκρότησης ομάδας εργασίας για τη με¬ 
λέτη και εισήγηση τροποποιήσεων της διοικητικής νομο¬ 
θεσίας με σκοπό την επιτάχυνση της απονομής της διοι¬ 
κητικής δικαιοσύνης και γ) το γεγονός ότι από τις διατά¬ 
ξεις της απόφασης αυτής προκαλείται δαπάνη εις βάρος 
του προϋπολογισμού του ΤΑΧΔΙΚ ύψους 2.300.000 δραχ¬ 
μών, αποφασίζουμε: 

Συγκροτούμε ομάδα εργασίας για τη μελέτη και εισή¬ 
γηση τροποποιήσεωντης διοικητικής νομοθεσίας με σκο¬ 
πό την επιτάχυνση της απονομής της διοικητικής δικαιο¬ 
σύνης. 

Η Ομάδα εργασίας θα αποτελείται από τους: 

1. Μιχαήλ Βροντάκη, Αντιπρόεδρο του Συμβουλίου της 
Επικράτειας, ως πρόεδρο. 

2. Αγγελική Θεοφιλοπούλου, Σύμβουλο του Συμβουλί¬ 
ου Επικράτειας. 

3. Δημήτριο Ράϊκο, Πρόεδρο του Τριμελούς Συμβουλί¬ 
ου Διεύθυνσης του Διοικητικού Πρωτοδικείου Πειραιά. 

4. Αθανάσιο Καραμιχαλέλη, Εφέτη των Διοικητικών Δι¬ 
καστηρίων. 

5. Γλυκερία Σιούτη, Καθηγήτρια Πανεπιστημίου Αθη¬ 
νών. 

6. Θεόδωρο Φορτσάκη, Επίκουρο Καθηγητή Πανεπι¬ 
στημίου Αθηνών. 

7. Ιωάννη Τομαρά, Δικηγόρο Αθηνών. 

Χρέη Γραμματέατης ομάδας εργασίας θα εκτελεί η Χα- 
ρίκλεια Καρπούζου, υπάλληλος του τμήματος οργάνω¬ 
σης δικαστηρίων και επιθεώρησης του Υπουργείου Δικαι¬ 
οσύνης. 

Η ανωτέρω ομάδα εργασίας οφείλει να περατώσει το 
έργο της εντός τριών μηνών από την έναρξη λειτουργίας 
της. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 4 Ιανουάριου 2001 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 

Αριθ. 176252/0 Ιοικ. (4) 

Συγκρότηση Ομάδας Εργασίας για τη μελέτη σύστασης 
νέων Πολιτικών ή Διοικητικών Εφετείωνή Πρωτοδικεί¬ 
ων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) τις διατάξεις της παραγράφου 6α του άρθρου 5 του 
Ν. 2408/96, 

β) την συγκρότηση ομάδας εργασίας για την ανάγκη με¬ 
λέτης σύστασης νέων Πολιτικών ή Διοικητικών Εφετείων 
ή Πρωτοδικείων και γ) το γεγονός ότι από τις διατάξεις 
της απόφασης αυτής προκαλείται δαπάνη εις βάρος του 
προϋπολογισμού του ΤΑΧΔΙΚ ύψους 800.000 δραχμών, 
αποφασίζουμε: 

Συγκροτούμε ομάδα εργασίας για να εξετάσει τα αιτή¬ 
ματα σύστασης νέων Πολιτικών ή Διοικητικών Εφετείων ή 
Πρωτοδικείων ή ανακατανομής των περιφερειών των δι¬ 
καστηρίων καθώς και κάθε συναφές ζήτημα. Η Ομάδα ερ¬ 
γασίας θα αποτελείται από τους: 

1. Πρόδρομο Ασημιάδη, Γ ενικό Γ ραμματέα του Υπουρ¬ 
γείου Δικαιοσύνης, ως πρόεδρο. 

2. Γεώργιο Ανεμογιάννη, Σύμβουλο Επικράτειας. 

3. Ιωάννη Καραβοκύρη, Σύμβουλο Ελεγκτικού Συνεδρί¬ 
ου. 

4. Εμμανουήλ Βοϊκλή, Πρόεδρο Εφετών Διοικητικών Δι¬ 
καστηρίων. 

5. Χαρίδημο Παπαδάκη, Πρόεδρο Εφετών. 

6. Δημήτριο Κυριτσάκη, Εφέτη. 

7. Ιωάννη Σουφαλιδάκη, Δικηγόρο, Ειδικό Συνεργάτη 
του Υπουργού Δικαιοσύνης. 

Χρέη Γ ραμματέα της ομάδας εργασίας θα εκτελεί η 
ΔιαμάντωΖάβρα,προϊσταμένη του τμήματος οργάνωσης 
δικαστηρίων και επιθεώρησης του Υπουργείου Δικαιοσύ¬ 
νης. Η ανωτέρω ομάδα εργασίας οφείλει να περατώσειτο 
έργο της εντός ενός μηνός από την έναρξη των εργασιών 
της. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 4 Ιανουάριου 2001 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 


Αριθ. 2134 (5) 

Υπερωριακή απασχόληση των υπαλλήλων του Τμήματος 
Οικονομικής Υπηρεσίαςτης Νομαρχιακής Αυτοδιοίκη¬ 
σης Σάμου για το έτος 2001. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1. Τιςδιατάξειςτου άρθρου 62του Π.Δ. 30/1996«Κώδι¬ 
κας Νομαρχιακής Αυτοδιοίκησης» 

2. Τις διατάξειςτου άρθρου 18του Ν.2470/1997 «Ανα¬ 
μόρφωση μισθολογίου και λοιπές διατάξεις»,όπως ισχύ¬ 
ουν μετά την αντικατάστασή τους με τις διατάξειςτου άρ¬ 
θρου 15 του Ν. 2592/1998 «Αναπροσαρμογή συντάξεων 
και λοιπές διατάξεις». 

3. Τη διάταξη της παραγράφου 7 του άρθρου 25 του Ν. 
2738/1999 «Συλλογικές διαπραγματεύσεις και λοιπές 
διατάξεις». 

4. Την εγκύκλιο του ΓΛΚ αρ. 2022941/2297/0022/ 
7.4.1998 «Κοινοποίηση των διατάξεωντου άρθρου 15 του 
Ν.2592/1998 για υπερωριακή εργασία». 

5. Την ύπαρξη στον Προϋπολογισμό της Ν.Α Σάμου 
έτους 2001 πίστωσης για αμοιβή υπαλλήλων της με υπε- 
ρωριακή απασχόληση. 

6. Τις αυξημένες ανάγκες της υπηρεσίας για απασχό¬ 
ληση των υπαλλήλων της πέραν του κανονικού ωραρίου 
εργασίας και κατά τις απογευματινές ώρες. 

7. Το γεγονός ότι προτείνεται η καθιέρωση υπερωρια- 
κής εργασίας για 3 (τρεις) από τους 8 (οκτώ) υπηρετού- 
ντες υπαλλήλους του ΤΟΥτης Ν.Α. Σάμου, αποφασίζουμε: 

1. Καθιερώνουμε υπερωριακή απασχόληση των υπαλ- 
λήλωντουΤμ. Οικονομικής Υπηρεσίαςτης Ν.Α. Σάμου για 
το έτος 2001 και κατά τις ώρες 15.00 μέχρι 22.00 και συ¬ 
νολικά μέχρι 4.500 ώρες .συνολικής δαπάνης εκ δρχ. 
5.500.000. 

2. Εγκρίνουμε την δαπάνη για εφαρμογή της παρούσας 
απόφασης σε βάρος της πίστωσης 

3. Η ονομαστική κατανομή των παραπάνω ωρών θα γί¬ 
νει με ιδιαίτερη απόφαση του Νομάρχη Σάμου. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Σάμος, 27 Δεκεμβρίου 2000 
Ο Νομάρχης 

ΘΑΛΑΣΣΙΝΟΣ ΘΑΛΑΣΣΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




